pythainlp/thaigov-v2-corpus-22032023 huggingface dataset:
วันศุกร์ที่ 28 มกราคม 2565
โฆษกรัฐบาลเผย “นายกฯ” กำชับผู้ว่าฯทั่วประเทศเตรียมแผนเผชิญเหตุ ดูแลประชาชนช่วงตรุษจีน 2565 คุมโควิด-19 / ป้องกันอัคคีภัยจากการเผา
โฆษกรัฐบาลเผย “นายกฯ” กำชับผู้ว่าฯทั่วประเทศเตรียมแผนเผชิญเหตุ ดูแลประชาชนช่วงตรุษจีน 2565 คุมโควิด-19 / ป้องกันอัคคีภัยจากการเผา
วันนี้ (28 ม.ค.65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นห่วงสุขภาพและความปลอดภัยของพี่น้องประชาชน โดยเฉพาะคนไทยเชื้อสายจีน ซึ่งจะมีการสืบสานประเพณี จุดธูปเทียนบูชาเซ่นไหว้ เผากระดาษเงิน กระดาษทอง ในช่วงเทศกาลตรุษจีน ระหว่างวันที่ 30 ม.ค. – 1 ก.พ. 65 ที่อาจเป็นสาเหตุการเกิดอัคคีภัย รวมถึงอุบัติภัยขนาดใหญ่ จึงกำชับให้แต่ละพื้นที่เตรียมพร้อมแผนเผชิญเหตุ จัดกำลังเจ้าหน้าที่ และเจ้าพนักงาน เฝ้าระวัง ตรวจตรา อาคารบ้านเรือน พื้นที่ชุมชน สถานประกอบการ และสถานบริการ โดยเฉพาะสถานที่ที่มีการจัดงานมีการจุดพลุ ประทัด ดอกไม้เพลิง ต้องปฏิบัติตามกฎหมายโดยเคร่งครัด พร้อมตรวจสอบ และปรับปรุงข้อมูลพื้นที่ที่เสี่ยงต่อการเกิดอัคคีภัย ซักซ้อมการปฏิบัติงานร่วมกันของหน่วยงานที่เกี่ยวข้องให้เกิดความชัดเจน
นายธนกร ยังกล่าวเพิ่มเติมว่า ในช่วงเทศกาลตรุษจีน ซึ่งยังเป็นช่วงวันหยุดพักผ่อนของชาวไทยเชื้อสายจีนนี้ อาจมีการมารวมตัวกันและทำกิจกรรมเป็นจำนวนมากหรือออกเดินทางไปยังสถานที่ท่องเที่ยวต่าง ๆ จึงอาจส่งผลให้เกิดอุบัติเหตุจากการจราจรทั้งทางบก และทางน้ำ สร้างความสูญเสียต่อชีวิตและทรัพย์สินของประชาชน นายกรัฐมนตรีได้สั่งการไปยังกระทรวงมหาดไทยให้กำชับผู้ว่าราชการจังหวัดทุกจังหวัด เข้มงวดตรวจตราอาคารสถานที่ โป๊ะ ท่าเทียบเรือโดยสาร ให้มีความปลอดภัยต่อการใช้บริการของพี่น้องประชาชน ขณะเดียวกันก็เตรียมความพร้อมบุคลากร อุปกรณ์ เครื่องจักรกลสาธารณภัย ให้พร้อมปฏิบัติงานตลอด 24 ชั่วโมงด้วย
"ประเทศไทยยังคงอยู่ในช่วงการเฝ้าระวัง และป้องกันการแพร่ระบาดของโรคติดเชื้อไวรัสโคโรนา 2019 (โควิด–19) จึงขอให้ทุกฝ่ายยังต้อง ปฏิบัติตามมาตรการป้องกันโรคของกระทรวงสาธารณสุข โดยเคร่งครัด โดยเฉพาะอย่างยิ่ง พื้นที่/สถานที่ที่มีความเสี่ยงในช่วงเทศกาลตรุษจีน ได้แก่ ร้านอาหาร ตลาด ศาลเจ้า หรือสถานที่ที่มีการรวมกลุ่มเครือญาติ โดยยกระดับมาตรการป้องกันควบคุมโรคโควิด-19 สำหรับการจัดกิจกรรมในช่วงเทศกาลตรุษจีนตามมาตรการความปลอดภัยสำหรับองค์กร (COVID Free Setting) ในช่วงวันที่ 28 มกราคม 2565 - 3 กุมภาพันธ์ นี้ พร้อมรณรงค์ขอความร่วมมือประชาชนลดกิจกรรมการเผาทุกชนิดในช่วงวันตรุษจีน เพื่อลดการเกิดฝุ่นละอองขนาดเล็ก (PM2.5) และอันตรายจากอัคคีภัยที่มีสาเหตุจากการจุดธูปเทียนบูชา เซ่นไหว้ เผากระดาษเงิน กระดาษทอง การจุดประทัดตามสถานที่ต่าง ๆ เพื่อป้องกันและระงับอัคคีภัย รวมทั้งมาตรการป้องกันควบคุมโรคโควิด-19 อย่างเคร่งครัดด้วย” โฆษกประจำสำนักนายกรัฐมนตรี กล่าว
-----------------
วันจันทร์ที่ 19 กรกฎาคม 2564
รัฐบาลเร่งช่วยลูกหนี้กลุ่มเปราะบางทั่วประเทศ เน้นธุรกิจที่ได้รับผลกระทบจากการสั่งปิดตามาตรการรัฐ ผ่านมาตรการพักชำระหนี้ 2 เดือน
รัฐบาลเร่งช่วยลูกหนี้กลุ่มเปราะบางทั่วประเทศ เน้นธุรกิจที่ได้รับผลกระทบจากการสั่งปิดตามาตรการรัฐ ผ่านมาตรการพักชำระหนี้ 2 เดือน
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเข้าใจถึงผลกระทบจากการออกมาตรการที่เข้มงวดขึ้นเพื่อลดการแพร่ระบาดของเชื้อไวรัสโควิด-19 จึงได้เร่งประสานหน่วยงานทางการเงินออกมาตรการช่วยเหลือลูกหนี้กลุ่มเปราะบางโดยเร็ว ทั้งนี้ ธนาคารแห่งประเทศไทย (ธปท.) ร่วมกับสมาคมธนาคารไทย สมาคมธนาคารนานาชาติ สมาคมสถาบันการเงินของรัฐ ได้ออกมาตรการพักชำระเงินต้นและดอกเบี้ยให้แก่ลูกหนี้ SMEs และรายย่อย ทั้งที่เป็นนายจ้างหรือลูกจ้าง ในสถานประกอบการที่ต้องปิดกิจการจากมาตรการหรีอตามคำสั่งของรัฐในการควบคุมการแพร่ระบาดโควิด-19 ในช่วงระยะเวลาระยะเวลา 2 เดือนนี้ เริ่มตั้งแต่งวดการชำระหนี้เดือนกรกฎาคม 2564 นี้เป็นต้นไป
สถาบันการเงินที่เข้าร่วมครอบคลุมธนาคารพาณิชย์ไทย ต่างประเทศสถาบันและการเงินเฉพาะกิจ (Non-bank) รวมทั้งชมรมผู้ประกอบธุรกิจเช่าซื้อสินเชื่อส่วนบุคคล บัตรเครดิต จำนำทะเบียนรถ ครอบคลุมสินเชื่อทุกประเภท รวมถึงหนี้บัตรเครดิตของลูกหนี้ SME และลูกหนี้รายย่อย ซึ่งลูกหนี้สามารถติดต่อสถาบันการเงินที่เป็นเจ้าหนี้ได้ตั้งแต่วันจันทร์ที่ 19 ก.ค. เป็นต้นไป
โฆษกประจำสำนักนายกรัฐมนตรี ย้ำว่า มาตรการพักชำระหนี้ คือการเลื่อนการชำระเงินต้นและดอกเบี้ยออกไปเป็นระยะเวลา 2 เดือน ซึ่งเป็นเพียงมาตรการที่ช่วยเหลือระยะสั้น มุ่งช่วยเหลือลูกหนี้ที่ได้รับผลกระทบทั่วประเทศ ทั้งที่ถูกสั่งปิดกิจการ รวมถึงผู้ประกอบการที่ยังเปิดกิจการ แต่ได้รับผลกระทบจากยอดขายที่ลดลง ด้วยการหยุดภาระในการจ่ายหนี้เป็นการชั่วคราว ช่วยลูกหนี้ให้ประคับประคองธุรกิจไปสถานการณ์ที่ยากลำบาก รวมทั้งลดการเป็นหนี้เสียในอนาคต
อย่างไรก็ตาม การพักชำระเงินต้นและดอกเบี้ยภายใต้มาตรการนี้ เป็นเพียงการเลื่อนการชำระออกไป ลูกหนี้ที่ยังมีศักยภาพและสามารถชำระหนี้ได้ ยังคงแนะนำให้ชำระหนี้ต่อเนื่อง เพื่อไม่ให้ภาระหนี้ในอนาคตเพิ่มขึ้นสูงเกินจำเป็น เช่นเดียวกับลูกหนี้ที่อยู่ระหว่างเจรจาปรับโครงสร้างหนี้กับสถาบันการเงินอยู่ในขณะนี้ ก็ควรดำเนินการต่อเนื่อง เพื่อแก้ไขปัญหาได้ตรงจุดและยั่งยืนกว่า
นอกจากนี้ ทางธปท. ได้ออกมาย้ำว่าการที่สถาบันการเงินพักชำระหนี้ให้เป็นเวลา 2 เดือนในงวด ก.ค. - ส.ค. 2564 นั้น เป็นการให้ลูกหนี้ไม่ต้องชำระเงินต้น และดอกเบี้ยให้แก่สถาบันการเงินในระยะเวลาดังกล่าว ซึ่งสถาบันการเงินต้องห้ามไปเรียกเก็บเงินต้นและดอกเบี้ยที่ได้พักชำระไว้จากลูกหนี้หลังพ้น 2 เดือนนี้แล้วทันที แต่ให้ทยอยเรียกเก็บเงินจำนวนนี้ หรือเรียกเก็บในช่วงท้ายของสัญญา พร้อมยืนยันว่า การพักชำระหนี้ 2 เดือนนี้ จะไม่ถือว่าลูกหนี้มีสถานะผิดนัดชำระหนี้ และไม่เป็นหนี้ค้างชำระในเครดิตบูโรแต่อย่างใด ซึ่งสถาบันการเงินจะไม่สามารถเรียกเก็บดอกเบี้ยในการผิดนัดชำระหนี้ได้ เพราะยังถือว่าเป็นหนี้ดีอยู่
"การพักชำระหนี้ เป็นเพียงมาตรการเร่งด่วน ในช่วงระยะเวลาหนึ่ง ที่ ธปท. และสถาบันการเงินร่วมกันช่วยลูกหนื้ที่ฐานะทางการเงินอ่อนแอ ยืดเวลา ชะลอภาระทางการเงินเป็นการชั่วคราว สอดคล้องกับนโยบาลรัฐบาลและท่านนายกรัฐมนตรี ที่ต้องการช่วยเหลือผู้ประกอบการโดยเฉพาะคนตัวเล็ก ที่ไม่สามารถประกอบอาชีพได้อย่างเต็มทื่ในช่วงเวลานี้ ให้ยังพอรักษาและดำเนินกิจการได้ต่อไป ในขณะที่ยังต้องมีการจำกัดกิจกรรม เพื่อควบคุมการแพร่ระบาดโควิด-19 อีกระยะหนึ่ง" นายอนุชา ฯ กล่าว
วันอังคารที่ 7 มิถุนายน 2565
รมว.ท่องเที่ยวและกีฬา ร่วมงาน
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) ร่วมงาน "เดิน-วิ่ง หาดใหญ่มาราธอน 2022" ครั้งที่ 14 และเป็นประธานปล่อยตัวนักวิ่ง ประเภท Mini Marathon และ ประเภท Fun Run
วันที่29พฤษภาคม2565 (05.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) ร่วมงาน "เดิน-วิ่ง หาดใหญ่มาราธอน2022"ครั้งที่14และเป็นประธานปล่อยตัวนักวิ่ง ประเภทMini Marathonและ ประเภทFun Runซึ่งมีวัตถุประสงค์เพื่อส่งเสริมสุขภาพร่างกายของประชาชนด้วยการวิ่งออกกำลังกาย อีกทั้งยังเป็นส่งเสริมการท่องเที่ยวของอำเภอหาดใหญ่และจังหวัดสงขลา โดยมี พล.ต.ท.สาคร ทองมุณี นายกเทศมนตรีนครหาดใหญ่,หน่วยงานภาครัฐ และภาคเอกชน เข้าร่วม และมีรูปแบบการจัดกิจกรรมด้วยมาตรการป้องกันและควบคุมโรคติดเชื้อไวรัสโคโรนา2019 (COVID-19)ตามที่กระทรวงสาธารณสุขกำหนดไว้ ณ สวนสาธารณะเทศบาลนครหาดใหญ่ อำเภอหาดใหญ่ จังหวัดสงขลา
วันพุธที่ 6 ตุลาคม 2564
ปลัดวธ.เป็นประธานในพิธีตักบาตร ณ ถนนสายบุญ "นุ่งซิ่น นั่งสาด ตักบาตร ๙ วัด"
ปลัดวธ.เป็นประธานในพิธีตักบาตร ณ ถนนสายบุญ "นุ่งซิ่น นั่งสาด ตักบาตร ๙ วัด"
วันที่ ๖ ตุลาคม ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีตักบาตร ณ ถนนสายบุญ "นุ่งซิ่น นั่งสาด ตักบาตร ๙ วัด" โดยมี นางโชติกา อัครกิจโสภากุล นายพัฐศิษฏ์ ธนชวาลย์ ผู้อำนวยการกองตรวจราชการ ที่ปรึกษากระทรวงวัฒนธรรม วัฒนธรรมจังหวัดกาฬสินธุ์ ผู้นำชุมชน และชาวชุมชน โดยได้รับเกียรติจากนางทัศนีย์ ผลชานิโก รองอธิบดีกรมประชาสัมพันธ์ เข้าร่วม เพื่อสนับสนุน การเผยแพร่ประชาสัมพันธ์ สร้างการรับรู้อย่างทั่วถึง ณ ชุมชนคุณธรรมฯบ้านโนนบุรี อ.สหัสขันธ์ จ.กาฬสินธุ์ ซึ่งเป็น ๑ ใน ๑๐ สุดยอดชุมชนต้นแบบ “เที่ยวชุมชน ยลวิถี” ของกระทรวงวัฒนธรรม ที่มีศักยภาพและมีความพร้อมด้านการท่องเที่ยวในทุกมิติ
วันพฤหัสบดีที่ 1 กรกฎาคม 2564
ขสมก. ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 31 กรกฎาคม 2564
องค์การขนส่งมวลชนกรุงเทพ (ขสมก.) กระทรวงคมนาคม​ ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 31 กรกฎาคม 2564 เพื่อลดภาระค่าใช้จ่าย และเป็นการส่งเสริมให้ประชาชนผู้ใช้บริการ เปลี่ยนวิธีการชำระค่าโดยสารเป็นแบบไร้เงินสดมากขึ้น เพื่อลดการสัมผัสเหรียญกษาปณ์ และธนบัตร ซึ่งเป็นสื่อแพร่โรคติดเชื้อไวรัส​ COVID-19
นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ เปิดเผยว่า ช่วงสถานการณ์การแพร่ระบาดของโรคติดเชื้อไวรัส​ COVID-19 ที่ผ่านมา ขสมก.​ ได้มีการดำเนินการตามมาตรการป้องกันการแพร่ระบาดอย่างเคร่งครัดมาโดยตลอด เพื่อสร้างความมั่นใจให้กับผู้ใช้บริการ อาทิ การให้พนักงานและผู้ใช้บริการ สวมหน้ากากอนามัยตลอดเวลาขณะอยู่บนรถโดยสาร การฉีดพ่นแอลกอฮอล์ภายในรถโดยสาร ก่อนนำรถออกวิ่งให้บริการประชาชน และการติดตั้งเจลแอลกอฮอล์บนรถโดยสาร สำหรับให้พนักงานและผู้ใช้บริการล้างทำความสะอาดมือ เป็นต้น นอกจากนี้ ขสมก. ได้ยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ ทุกประเภท ตั้งแต่วันที่ 1 กุมภาพันธ์ - 30 มิถุนายน 2564 เพื่อส่งเสริมให้ผู้ใช้บริการเปลี่ยนวิธีการชำระค่าโดยสารจากเดิมที่ใช้เงินสด เป็นการชำระค่าโดยสารผ่านบัตรเพื่อลดการสัมผัสเหรียญกษาปณ์และธนบัตร เนื่องจากปัจจุบันสถานการณ์การแพร่ระบาดโรคติดเชื้อไวรัส​ COVID-19 ระลอกที่ 3 ได้ทวีความรุนแรงเพิ่มขึ้นในหลายพื้นที่ ขสมก. จึงได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 31 กรกฎาคม 2564 เพื่อช่วยลดภาระค่าใช้จ่ายให้กับประชาชน และเป็นการส่งเสริมให้มีการชำระค่าโดยสารแบบไร้เงินสดอย่างต่อเนื่อง
วันพฤหัสบดีที่ 2 กันยายน 2564
แนวทางช่วยเหลือและส่งเสริมผู้ประกอบการในจังหวัดชายแดนเพื่อรองรับนักท่องเที่ยวมีอย่างไร
กระทู้ถามของสภาผู้แทนราษฎร เรื่อง มาตรการในการเตรียมความพร้อมเพื่อรองรับการเชื่อมต่อโครงการก่อสร้างทางรถไฟของสาธารณรัฐประชาธิปไตยประชาชนลาวสู่จังหวัดหนองคาย
ถาม แนวทางช่วยเหลือและส่งเสริมผู้ประกอบการในจังหวัดชายแดนเพื่อรองรับนักท่องเที่ยวมีอย่างไร
ตอบ ผู้ประกอบการจะได้รับสิทธิประโยชน์ทางภาษีและสิทธิประโยชน์อื่นๆ ดังนี้
1. การขอรับการส่งเสริมการลงทุนจาก BOI ใน 5 กิจการเป้าหมาย
2. การสนับสนุนการลงทุนของผู้ประกอบการ SMEs
2.1 การผ่อนคลายเงื่อนไขการขอรับสิทธิประโยชน์การลงทุน
2.2 การยกระดับการให้บริการด้านสาธารณสุขในพื้นที่ชายแดน
2.3 การส่งเสริมผู้ประกอบการด้านอื่น เช่น ศูนย์บริการเบ็ดเสร็จด้านการลงทุนและศูนย์บริการเบ็ดเสร็จด้านแรงงาน
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 109 ง วันที่ 20 พ.ค. 64
วันศุกร์ที่ 25 มีนาคม 2565
กรมทางหลวง บูรณาการร่วมกับการประปาส่วนภูมิภาคเร่งแจกจ่ายน้ำประปาช่วยเหลือประชาชนทั่วประเทศ
จนกว่าภัยแล้งจะคลี่คลาย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า รัฐบาลและนายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชนที่ได้รับผลกระทบจากสถานการณ์ภัยแล้งที่เกิดขึ้น ซึ่งส่งผลให้หลายพื้นที่ทั่วประเทศประสบปัญหาภัยแล้งที่รุนแรง โดยขณะนี้ประชาชนในหลายจังหวัดทั่วทุกภาคเริ่มได้รับผลกระทบเกี่ยวกับการขาดแคลนน้ำ กรมทางหลวง (ทล.) ตระหนักถึงความเดือดร้อนของประชาชนในความจำเป็นที่ต้องใช้น้ำเพื่อการอุปโภคบริโภคใช้ในชีวิตประจำ จึงได้บูรณาการร่วมกับการประปาส่วนภูมิภาคจัดโครงการ “กรมทางหลวง - การประปาส่วนภูมิภาค รวมใจต้านภัยแล้ง” ปีที่ 17 โดยการประปา
ส่วนภูมิภาคจะให้การสนับสนุนน้ำประปากับประชาชนผู้ประสบภัยขาดแคลนน้ำในการอุปโภคและบริโภค
ในชีวิตประจำวันผ่านหน่วยงานในสังกัดของ ทล.
ทั้งนี้อธิบดีกรมทางหลวงได้สั่งการให้หน่วยงานในสังกัดของ ทล. ได้แก่ สำนักงานทางหลวง18 แห่ง แขวงทางหลวง 104 แห่ง และหมวดทางหลวง 581 แห่ง ซึ่งมีพื้นที่ครอบคลุมทั่วประเทศให้เตรียมความพร้อมทั้งด้านบุคลากร เครื่องจักร ยานพาหนะ และวัสดุอุปกรณ์ในการช่วยเหลือประชาชนอย่างทันท่วงทีจนกว่าสถานการณ์จะคลี่คลาย ดังนี้
1. ให้ทุกหน่วยงานในพื้นที่เตรียมการดูแลรถบรรทุกน้ำให้พร้อมใช้งานได้ทันที
2. ให้ทุกหน่วยงานประสานงานกับการประปาส่วนภูมิภาคในการขอรับการสนับสนุนน้ำประปาเพื่อนำไปใช้ในการปฏิบัติงานและแจกจ่ายให้กับประชาชนที่ประสบภัยแล้งทั่วประเทศที่ได้รับความเดือดร้อน
3. สนับสนุนทุกหน่วยงานในพื้นที่ในการช่วยเหลือและแก้ไขปัญหาภัยแล้งให้แก่ประชาชนที่ได้รับความเดือดร้อน
4. กำกับให้เจ้าหน้าที่ที่ออกไปปฏิบัติงานปฏิบัติตนตามมาตรการป้องกันโรค D-M-H-T-T-A ของกรมควบคุมโรค กระทรวงสาธารณสุข อย่างเคร่งครัด โดยสวมหน้ากากอนามัยตลอดเวลา มีเจลแอลกอฮอร์ติดตัวมีการตรวจวัดอุณหภูมิก่อนการปฏิบัติหน้าที่ หมั่นล้างมือ และรักษาระยะห่างระหว่างเจ้าหน้าที่ผู้ปฏิบัติและระหว่างประชาชน
แม้ในช่วงนี้จะอยู่ในสถานการณ์การแพร่ระบาดของโรคเชื้อไวรัส COVID-19 แต่การช่วยบรรเทาความเดือดร้อนของประชาชนเป็นสิ่งสำคัญที่ต้องดำเนินการอย่างเร่งด่วน ทั้งนี้การดำเนินการดังกล่าวเป็นการดำเนินการตามนโยบายของรัฐบาลและกระทรวงคมนาคมในการร่วมกันแก้ไขปัญหาวิกฤติการณ์ภัยแล้งซึ่งประชาชนหรือหน่วยงานใดประสบปัญหาขาดแคลนน้ำ สามารถขอรับความช่วยเหลือได้ที่สำนักงานทางหลวงแขวงทางหลวง หมวดทางหลวงทั่วประเทศ และสามารถขอความช่วยเหลือหรือสอบถามรายละเอียดเพิ่มเติมได้ที่
สายด่วน 1586 โทรฟรีทุกเครือข่ายตลอด 24 ชั่วโมง
วันพุธที่ 11 สิงหาคม 2564
รมว.วธ. เป็นประธานพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔
พิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔
วันที่ ๙ สิงหาคม ๒๕๖๔ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหารกระทรวงวัฒนธรรม ร่วมลงนามถวายพระพร ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 26 เมษายน 2565
โฆษกรัฐบาลสวน “เพื่อไทย” หน้าไม่อาย ไม่ปฏิเสธดีล 30 ส.ส.รัฐบาลล้มเก้าอี้นายกฯ ชี้ว่าแต่เขาอิเหนาเป็นเอง ยอมกลืนน้ำลายตัวเองเพื่อหวังจะกลับมาเป็นรัฐบาล
โฆษกรัฐบาลสวน “เพื่อไทย” หน้าไม่อาย ไม่ปฏิเสธดีล 30 ส.ส.รัฐบาลล้มเก้าอี้นายกฯ ชี้ว่าแต่เขาอิเหนาเป็นเอง ยอมกลืนน้ำลายตัวเองเพื่อหวังจะกลับมาเป็นรัฐบาล เชื่อ ส.ส.รัฐบาลไม่มีใครคิดสั้น
วันที่ 26 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย และผู้นำฝ่ายค้านในสภาผู้แทนราษฎร ระบุว่า การดีล ส.ส. 30 เสียงจากฝ่ายรัฐบาลให้มาอยู่ฝ่ายค้าน เพื่อลงมติไม่ไว้วางใจ พล.อ.ประยุทธ์ จันทร์โอชา นายกฯ และ รมว.กลาโหม ในการอภิปรายไม่ไว้วางใจนั้น การประสานบุคคลหรือพรรคการเมืองต่าง ๆ ขณะนี้ยังไม่ได้ดำเนินการ แต่หากมีความจำเป็นต้องพูดคุยกันเพื่อบ้านเมือง ก็เป็นวิธีการที่ไม่เสียหายอะไรว่า ไม่อยากเชื่อว่าคำพูดเหล่านี้จะหลุดออกมาจากปากของคนที่เป็นถึงระดับผู้นำฝ่ายค้านในสภาผู้แทนราษฎร แสดงให้เห็นว่าข้อมูลที่ฝ่ายค้านจะนำมาอภิปรายนั้นไม่ได้มีอะไรเด็ดหรือใหม่ไปกว่าครั้งที่ผ่าน ๆ มา จึงคิดจะยืมมือ ส.ส.รัฐบาลมาล้มรัฐบาล ทั้ง ๆ ที่ ที่ผ่านมาฝ่ายค้านมักตำหนิ ส.ส.ฝ่ายค้านที่เปลี่ยนขั้วมาอยู่กับพรรคร่วมรัฐบาลว่าเป็นงูเห่า เป็นพฤติกรรมน่ารังเกียจ แต่สุดท้ายก็ว่าแต่เขาอิเหนาเป็นเอง ทำได้ทุกอย่างแม้กระทั่งกลืนน้ำลายตัวเองเพียงเพื่อหวังให้ตัวเองได้กลับมามีอำนาจอีกครั้ง ซึ่งถือเป็นเรื่องที่น่าละอาย แสดงให้เห็นได้อย่างชัดเจนว่า ฝ่ายค้านยุคนี้ไร้น้ำยา
"ยืนยันว่ารัฐบาลไม่ได้รู้สึกกังวลอะไร ยังคงมุ่งทำงานเพื่อแก้ไขปัญหาความเดือดร้อนให้กับประชาชนตามปกติ มากกว่าที่จะโต้ตอบกันไปมาทางการเมือง รวมทั้งพร้อมที่จะชี้แจงต่อสภาฯ ทั้งนี้ เชื่อว่าไม่มี ส.ส.รัฐบาลคนไหนกล้าคิดสั้น หนีจากพรรคร่วมรัฐบาลที่มีนโยบายโดนใจประชาชนมากมาย เพื่อไปอยู่กับฝ่ายค้านที่ไม่ได้นึกถึงความเดือดร้อนของประชาชนเป็นหลัก แต่นึกถึงหนทางที่จะทำให้ตัวเองได้กลับมามีอำนาจอีกครั้ง ซึ่งเท่ากับว่าขาข้างหนึ่งเลือกที่จะก้าวไปรอเป็นฝ่ายค้านในการเลือกตั้งสมัยหน้าก่อนแล้ว เพราะนึกถึงตัวเองก่อนนึกถึงประชาชน ซึ่งหากใครคิดแบบนั้นเชื่อว่าประชาชนรอลงโทษในการเลือกตั้งสมัยหน้าอย่างแน่นอน" นายธนกร กล่าว
..............................
วันศุกร์ที่ 6 สิงหาคม 2564
ดีอีเอส ร่วมประชุมระดับรัฐมนตรี ครั้งที่ 27 แผนงาน IMT - GT หารือการนำเทคโนโลยีและนวัตกรรมมาใช้เพื่อฟื้นฟูเศรษฐกิจและสังคมของอนุภูมิภาค
ดีอีเอส ร่วมประชุมระดับรัฐมนตรี ครั้งที่ 27 แผนงาน IMT - GT หารือการนำเทคโนโลยีและนวัตกรรมมาใช้เพื่อฟื้นฟูเศรษฐกิจและสังคมของอนุภูมิภาค
เมื่อวันที่6สิงหาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นผู้แทนระดับเจ้าหน้าที่อาวุโสเข้าร่วมการประชุมระดับรัฐมนตรีครั้งที่27แผนงานIMT - GTโดยมีรัฐมนตรีว่าการกระทรวงการคลังเป็นหัวหน้าคณะผู้แทนไทยโดยที่ประชุมได้รับทราบผลการประชุมระดับเจ้าหน้าที่อาวุโสฯและการรายงานผลการดำเนินงานและกิจกรรมปี2563 – 2564รวมถึงผลการศึกษาทบทวนการดำเนินงานระยะ5ปี(พ.ศ. 2560 – 2564)ภายใต้วิสัยทัศน์2579และการดำเนินความร่วมมือรายสาขาเพื่อฟื้นฟูเศรษฐกิจและสังคมของอนุภูมิภาคจากผลกระทบของสถานการณ์การแพร่ระบาดของโรคโควิด- 19โดยเฉพาะการนำเทคโนโลยีดิจิทัลและนวัตกรรมมาใช้ให้เกิดประโยชน์และช่วยอำนวยความสะดวกต่อการดำเนินความร่วมมือต่างๆโดยเฉพาะด้านการพัฒนาทรัพยากรบุคคลเพื่อพัฒนาศักยภาพแรงงานในอนุภูมิภาคให้เข้าถึงการใช้เทคโนโลยีดิจิทัลในช่วงวิกฤตการณ์ที่ยากลำบากและเพื่อให้สามารถแข่งขันกับเวทีโลกได้อย่างยั่งยืน
**********
วันอาทิตย์ที่ 7 พฤศจิกายน 2564
ดร.สาธิต พอใจมาตรการป้องกันควบคุมโรคโควิด 19 อ.พนมสารคาม
รัฐมนตรีช่วยว่าการกระทรวงสาธารณสุข ติดตามมาตรการป้องกันควบคุมโรคโควิด 19 อำเภอพนมสารคาม ภาพรวมบริหารจัดการได้ดี รพ.สต.มีการบูรณาการท้องถิ่นและชุมชนดูแลผู้ติดเชื้อ ขณะที่โรงพยาบาลพนมสารคาม นอกจากมีมาตรการคัดกรองเข้มข้น ป้องกันการแพร่เชื้อ
รัฐมนตรีช่วยว่าการกระทรวงสาธารณสุข ติดตามมาตรการป้องกันควบคุมโรคโควิด19อำเภอพนมสารคามภาพรวมบริหารจัดการได้ดี รพ.สต.มีการบูรณาการท้องถิ่นและชุมชนดูแลผู้ติดเชื้อ ขณะที่โรงพยาบาลพนมสารคาม นอกจากมีมาตรการคัดกรองเข้มข้น ป้องกันการแพร่เชื้อระหว่างบุคลากรและผู้รับบริการ ยังให้ความสำคัญกับการส่งเสริมสุขภาพวัยทำงาน และใส่ใจข้อร้องเรียนของประชาชน ช่วยสร้างความประทับใจให้กับผู้รับบริการ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์หลังตรวจเยี่ยมโรงพยาบาลพนมสารคามและ รพ.สต.บ้านต้นนา จังหวัดฉะเชิงเทรา ว่า ชื่นชมวิสัยทัศน์ของผู้บริหารโรงพยาบาลพนมสารคาม ที่มุ่งเน้นงานด้านส่งเสริมสุขภาพและกีฬา มีศูนย์สุขภาพคนวัยทำงาน ห้องกายภาพบำบัด คลินิกแพทย์แผนไทย แผนจีน และสปา สำหรับให้บริการประชาชน30-40คนต่อวัน ซึ่งจะช่วยให้ประชาชนและผู้ป่วยมีสุขภาพแข็งแรงมีคุณภาพชีวิตที่ดีขึ้น ส่งผลให้ลดการเจ็บป่วยได้และเป็นการสร้างสุขภาพดีอย่างยั่งยืน ที่สำคัญคือ การให้ความสนใจในข้อร้องเรียนของประชาชน และนำไปปรับปรุงพัฒนางาน ซึ่งจะช่วยสร้างความประทับใจให้กับผู้รับบริการ เป็นตัวอย่างที่ดีให้กับหน่วยบริการต่าง ๆ
ดร.สาธิตกล่าวต่อว่า ในช่วงสถานการณ์โควิด19ระลอกเดือนเมษายน ข้อมูลวันที่6พฤศจิกายนจังหวัดฉะเชิงเทรา มีผู้ติดเชื้อสะสม33,400คน เฉพาะอำเภอพนมสารคาม มีผู้ติดเชื้อ2,986คน โรงพยาบาลพนมสารคามซึ่งเป็นโรงพยาบาลหลักที่ดูแลผู้ติดเชื้อในอำเภอ ได้ปรับปรุงหอผู้ป่วยในและหอพักพยาบาลเป็นหอผู้ป่วยโควิด19จำนวน140เตียง ติดตั้งห้องความดันลบในหอผู้ป่วยแผนกอุบัติเหตุฉุกเฉิน ปรับสถานที่สำหรับผู้ป่วยระบบทางเดินหายใจและกลุ่มเสี่ยง แยกจุดตรวจสอบสวนโรค ออกจากพื้นที่ให้บริการ และมีการคัดกรองทุกประตูทางเข้าและทุกจุดบริการ เพื่อความปลอดภัยของทั้งบุคลากรและประชาชนที่เข้ารับบริการโดยภาพรวมการฉีดวัคซีนโควิด19อำเภอพนมสารคาม ครอบคลุมกลุ่มผู้สูงอายุ7กลุ่มโรคเรื้อรังและหญิงตั้งครรภ์แล้ว73.37%ส่วนนักเรียนครอบคลุม97.75%ได้กำชับให้สำนักงานสาธารณสุขจังหวัดและสำนักงานสาธารณสุขทุกอำเภอเร่งรัดการฉีดวัคซีนประชาชนทุกกลุ่มให้ได้มากที่สุด จะทำให้เศรษฐกิจของประเทศสามารถเดินต่อได้
สำหรับ รพ.สต.บ้านต้นนา พบว่ามีการบูรณาการการป้องกันควบคุมโรคโควิด19เน้นการทำงานเป็นเครือข่าย "ท้องถิ่น ท้องที่ ท้องทุ่ง" โดยท้องถิ่น สนับสนุนงบประมาณ ท้องที่ และท้องทุ่ง ช่วยกันประชาสัมพันธ์ข้อมูลข่าวสาร ให้ความรู้ประชาชน ผู้ติดเชื้อ ผู้สัมผัสเสี่ยงสูง ในช่วงที่มีผู้ติดเชื้อจำนวนมาก ได้จัดตั้งศูนย์พักคอยประจำตำบลที่วัดมะลิ1แห่ง รับดูแลผู้เข้ารับการกักตัวและผู้ติดเชื้อแล้ว199คน ปัจจุบันปิดดำเนินการแล้วเนื่องจากจำนวนผู้ติดเชื้อลดลง และมีหน่วยงานภาครัฐเป็นหลักในการดูแลรักษา ทั้งนี้ รพ.สต.บ้านต้นนาให้การดูแลผู้ติดเชื้อโควิด19ในชุมชน107คน และกลุ่มเสี่ยงที่ต้องเข้ารับการกักตัว276คน ซึ่งส่วนใหญ่เข้ารับการกักตัวที่บ้าน โดยมีอสม.เป็นกำลังสำคัญในการติดตามผู้ที่อยู่ระหว่างการกักตัว ตรวจวัดอุณภูมิทุกวันและเฝ้าระวังบุคคลภายนอกคนที่เดินทางเข้ามาในพื้นที่
วันพฤหัสบดีที่ 3 มีนาคม 2565
โฆษกรัฐบาล เผย "นายกฯ" ห่วงคนไทยถูกหลอกไปทำงานในประเทศกัมพูชา เตือนให้คิดรอบด้าน อย่าหลงเชื่อค่าตอบแทนสูง กำชับเจ้าหน้าที่สอดส่องแกงค์มิจฉาชีพค้ามนุษย์
โฆษกรัฐบาล เผย "นายกฯ" ห่วงคนไทยถูกหลอกไปทำงานในประเทศกัมพูชา เตือนให้คิดรอบด้าน อย่าหลงเชื่อค่าตอบแทนสูง กำชับเจ้าหน้าที่สอดส่องแกงค์มิจฉาชีพค้ามนุษย์
วันนี้ (3 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงการช่วยเหลือคนไทยจำนวน 56 คน ที่ถูกหลอกให้ไปทำงานในกัมพูชากลับมาประเทศไทยได้อย่างปลอดภัยว่า เป็นความร่วมมือของรัฐบาลไทยและรัฐบาลกัมพูชาที่ได้มีการประสานงานกันอย่างใกล้ชิดมาโดยตลอด ซึ่งการช่วยเหลือคนไทยครังนี้ถือเป็นการช่วยเหลือรอบที่ 9 รวมคนไทยที่ได้รับการช่วยเหลือแล้ว จำนวน 583 คน
โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี กำชับให้เจ้าหน้าที่สอบสวนข้อเท็จจริงให้ชัดเจน คนไหนที่ตกเป็นเหยื่อขบวนการขอให้ช่วยเหลืออย่างเต็มที่ พร้อมกับบันทึกประวัติไว้อย่างละเอียดมอบหมายให้ส่วนราชการในพื้นที่คอยเฝ้าระวัง เพื่อความปลอดภัย และไม่ให้คนเหล่านี้ถูกหลอกเป็นเหยื่ออีก รวมทั้งให้ติดตามกลุ่ม แกงค์กระบวนการที่มีพฤติกรรมหลอกลวงคนไปค้ามนุษย์ หรือแรงงานทาสในต่างประเทศ หากมีหลักฐาน ให้ขยายผล จับกุม ดำเนินคดีอย่างเด็ดขาด
"นายกรัฐมนตรี ขอให้ประชาชนอย่าหลงเชื่อคำชักชวนให้ไปทำงานต่างประเทศ โดยเฉพาะข้อเสนอเรื่องค่าตอบแทนที่สูง ขอให้ตรวจสอบข้อมูลอย่างละเอียดก่อนตัดสินใจ หากไม่แน่ใจให้ไปขอคำปรึกษาส่วนราชการในพื้นที่ พร้อมกับเน้นย้ำเรื่องการสอบสวนหากพบเจ้าหน้าที่ของรัฐเข้าไปเกี่ยวข้องไม่ว่าจะเป็นระดับใด ขอให้ดำเนินคดีให้ถึงที่สุด" นายธนกรฯ กล่าว
..................................
วันเสาร์ที่ 21 สิงหาคม 2564
เงินเดือนนายกฯ และครม. ส่วนหนึ่ง จัดทำ “ถุงกำลังใจ” ส่งมอบให้ “กลุ่มเปราะบาง” กว่า 6,800 ราย ในพื้นที่กทม.และปริมณฑล รวมทั้งจะได้นำเงินไปช่วยเหลือด้านอื่นต่อไป
เงินเดือนนายกฯ และครม. ส่วนหนึ่ง จัดทำ “ถุงกำลังใจ” ส่งมอบให้ “กลุ่มเปราะบาง” กว่า 6,800 ราย ในพื้นที่กทม.และปริมณฑล รวมทั้งจะได้นำเงินไปช่วยเหลือด้านอื่นต่อไป
นายอนุชา บูรพชัยศรี โฆษกประจำสำนักนายกรัฐมนตรี ได้เปิดเผยถึงการส่งมอบ “ถุงกำลังใจ” แก่กลุ่มเปราะบาง ซึ่งได้แก่ เด็ก ผู้สูงอายุ คนพิการ คนเร่ร่อน คนไร้บ้าน กลุ่มผู้ป่วยติดเตียง และผู้ด้อยโอกาส ตลอดจนผู้ที่มีความเสี่ยงสูงที่ได้รับผลกระทบโดยตรงจากสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ซึ่งเป็นข้อริเริ่มของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้จัดทำ “ถุงกำลังใจ” เพื่อเป็นส่วนหนึ่งในการช่วยเหลือผู้ประสบภัยวิกฤตโควิด-19 นอกเหนือจากมาตรการต่าง ๆ ของภาครัฐที่มีอยู่แล้ว ทั้งนี้ สำนักปลัดสำนักนายกรัฐมนตรีได้นำเงินเดือนของนายกรัฐมนตรีและคณะรัฐมนตรีที่ร่วมบริจาค รวมถึงทีมโฆษกประจำสำนักนายกรัฐมนตรี นำเงินเดือนที่บริจาคเข้าบัญชี “สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)” มาดำเนินการจัดทำ “ถุงกำลังใจ” เพื่อส่งมอบให้แก่กลุ่มเปราะบางดังกล่าว นอกจากนี้ ยังมีภาคเอกชนและประชาชนได้บริจาคเพิ่มเติม เพื่อแสดงน้ำใจร่วมกับภาครัฐและนายกรัฐมนตรี ในการช่วยเหลือผู้ประสบภัยวิกฤตโควิด-19 ด้วย
“ถุงกำลังใจ” บรรจุเครื่องอุปโภคบริโภคที่จำเป็นแก่การดำรงชีวิต อาทิ ข้าวสาร อาหารแห้ง แอลกอฮอล์เจล หน้ากากอนามัย และยาสมุนไพรฟ้าทะลายโจร มอบให้แก่กลุ่มเปราะบาง ซึ่งได้ดำเนินการแจกจ่ายแล้วใน 50 เขตพื้นที่ ตั้งแต่วันที่ 4 - 19 สิงหาคม 2564 รวมเป็นจำนวน 5,000 ราย แบ่งเป็นการส่งมอบจากการลงพื้นที่ของรัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) ปลัดกระทรวง พม. ปลัดสำนักนายกรัฐมนตรี คณะผู้บริหารกระทรวง พม. และอาสาสมัคร ใน 26 เขต จำนวน 2,800 ราย และส่งผ่านบริษัทไปรษณีย์ไทยไปยัง 24 เขต จำนวน 2,200 ราย และจะแจกจ่ายเพิ่มเติมอีก 1,800 ราย เพื่อให้เป็นไปตามเป้าหมายทั้งหมดประมาณ 6,800 ราย ซึ่งจะดำเนินการให้แล้วเสร็จโดยเร็วที่สุดเพื่อบรรเทาความเดือดร้อนของพี่น้องประชาชน และจะพิจารณาดำเนินการช่วยเหลือด้านอื่นๆต่อไป
ปัจจุบัน บัญชี “สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)” บริหารโดยคณะกรรมการ ฯ พิจารณาจัดสรรเงินเพื่อนำไปช่วยเหลือบุคลากรทางการแพทย์ เจ้าหน้าที่ที่เกี่ยวข้อง กลุ่มเปราะบาง และประชาชนผู้ได้รับผลกระทบในจังหวัดพื้นที่ควบคุมสูงสุดและเข้มงวด และจังหวัดต่าง ๆ ทั่วประเทศ
“การช่วยเหลือประชาชนทุกกลุ่มที่ได้รับผลกระทบจากสถานการณ์วิกฤตโควิด-19 เป็นไปตามนโยบายของนายกรัฐมนตรี ที่มีความห่วงใยและต้องการส่งกำลังใจให้แก่ประชาชนกลุ่มเปราะบางในช่วงเวลาวิกฤตขณะนี้” นายอนุชา ฯ กล่าว
...........................
วันจันทร์ที่ 17 มกราคม 2565
รมว.อว. เผยทิศทางและนโยบายให้ ม.หอการค้าไทยมุ่งเป็นกลไกการปฏิรูปมหาวิทยาลัยอุดมศึกษาและธุรกิจไทย
รมว.อว. เผยทิศทางและนโยบายให้ ม.หอการค้าไทยมุ่งเป็นกลไกการปฏิรูปมหาวิทยาลัยอุดมศึกษาและธุรกิจไทย
13 มกราคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เยี่ยมชมมหาวิทยาลัยหอการค้าไทย และปาฐกถาพิเศษ เรื่อง "ทิศทางและนโยบายการดำเนินงานของกระทรวง อว." พร้อมด้วย ศ.ดร.นพ.สิริฤกษ์ ทรงศิวิไล ปลัด อว., ดร.พัชรินรุจา จันทโรนานนท์ ที่ปรึกษา รมว.อว. และ รศ.ดร.พาสิทธิ์ หล่อธีรพงศ์ รองปลัด อว. โดยมี นายกลินท์ สารสิน นายกสภามหาวิทยาลัยหอการค้าไทย, รศ.ดร.ธนวรรธน์ พลวิชัย อธิการบดีมหาวิทยาลัยหอการค้าไทย และคณะให้การต้อนรับ ณ ห้อง 10201 อาคาร 10 ขั้น 2 มหาวิทยาลัยหอการค้าไทย
ศ.(พิเศษ) ดร.เอนก มอบทิศทางและนโยบายว่า มหาวิทยาลัยหอการค้าไทยเป็นมหาวิทยาลัยที่มีความโดดเด่นมาก เป็นหัวที่สำคัญของการอุดมศึกษาไทย มีลักษณะพิเศษและเป็นมาตรฐานของมหาวิทยาลัยเอกชน (1) เป็นกลไกการปฏิรูปมหาวิทยาลัยอุดมศึกษา (2) เป็นกลไกสำคัญของธุรกิจไทย มหาวิทยาลัยหอการค้าไทยควรถอดใจความสำคัญของเศรษฐกิจ ธุรกิจไทย เพื่อเป็นบทเรียนให้โลกได้รู้ ต้องก้าวนำโลกด้านความรู้ หลายประเทศควรเข้ามาศึกษาและเรียนรู้ที่ประเทศไทย ต้องสนใจ ใส่ใจเศรษฐกิจการลงทุนของเกาหลี จีน อินเดียให้มากขึ้น เพราะตอนนี้เศรษฐกิจทางประเทศเหล่านี้กำลังมาแรง
มหาวิทยาลัยหอการค้าไทยต้องฉวยโอกาส อย่าทำงานแบบทำไปเรื่อยๆ ต้องอธิบายความสำเร็จของเศรษฐกิจ และธุรกิจ วิชาเศรษฐศาสตร์ตอนนี้กำลังถูกท้าทายมาก ให้คณะอาจารย์ และผู้บริหารมหาวิทยาลัยหอการค้าไทย ต้องช่วยกันคิดว่าจากนี้ไปจนถึงปี 2580 ต้องทำอย่างไรให้เศรษฐกิจช่วยพัฒนาประเทศไทยให้เป็นไปตามแผนยุทธศาสตร์ชาติต่อไป
วันพฤหัสบดีที่ 21 ตุลาคม 2564
โฆษกรัฐบาลขอบคฺณ “แซค แอฟรอน”โพสต์ภาพทะเลภูเก็ตผ่าน Instagram ส่วนตัว ระบุข้อความ “มีความสุขมากที่ได้มาเยือนไทย” ขณะที่ผลสำรวจ Holidu.co.uk เผยกรุงเทพฯ ติดอันดับ Top 10 Worktation
โฆษกรัฐบาล ขอบคฺณ แซค แอฟรอน โพสต์ภาพทะเลภูเก็ตผ่าน Instagram ส่วนตัว ระบุข้อความตอนหนึ่งว่า “มีความสุขมากที่ได้มาเยือนไทย” ขณะที่ผลสำรวจ Holidu.co.uk เผยกรุงเทพฯ ติดอันดับ Top 10 Workation ที่คนอยากมามากที่สุด นายกฯ กำชับทุกฝ่ายเตรียมพร้อมเปิดประเทศ
นายธนกร วังบุญคงชนะ โฆษกประจำสำนักนายกรัฐมนตรี ขอบคุณ “แชค แอฟรอน” นักแสดงระดับโลกโพสต์ภาพทะเลภูเก็ตผ่าน Instagram ส่วนตัว ซึ่งมีผู้ติดตามกว่า 49 ล้านคน พร้อมระบุข้อความตอนหนึ่งว่า “ไม่เคยมีความสุขมากเท่านี้มาก่อน รู้สึกพิเศษมาก ที่ได้ใช้เวลาดีๆที่ประเทศไทย” ซึ่งได้รับการตอบรับ จากเพื่อนนักแสดงและผู้ติดตาม หลายคนเข้ามากดหัวใจจำนวนมาก ซึ่งก่อนหน้านี้ "รัสเซลล์ โคครว์" กึได้โพสต์ภาพสถานที่ท่องเที่ยวในประเทศไทยรวมทั้งชื่นชมภูเก็ตแซนด์บ็อกซ์ผ่านทวิตเตอร์ส่วนตัวด้วย ขณะเดียวกันจากผลสำรวจ Holidu.co.uk เผยกรุงเทพมหานครติดอันดับหนึ่งของ Top 10 Workation เป็นเมืองที่เหมาะแก่การทำงานและพักผ่อนมากที่สุด เนื่องจากมีค่าครองชีพไม่แพง สถานที่ท่องเที่ยวหลากหลาย สิ่งอำนวยความสะดวกครบครัน และมีบริษัทสำนักงานของบริษัทข้ามชาติหลายบริษัท กรุงเทพฯ จึงเป็นอันดับ 1 ที่นักท่องเที่ยวอยากมามากที่สุด
นายธนกร กล่าวว่า พล.อ.ประยุทธ์ จันทร์โอชา นายกฯ กำชับทุกภาคส่วนเตรียมความพร้อมรองรับในการเปิดประเทศรับนักท่องเที่ยวในวันที่ 1 พ.ย. นี้ โดยเน้นย้ำทุกกิจการ/กิจกรรมต้องปฏิบัติตามมาตรการด้านสาธารณสุขอย่างเคร่งครัด เพื่อสร้างความมั่นคงด้านสาธารณสุข และความปลอดภัยด้านสุขภาพให้กับนักท่องเที่ยวชาวไทยและต่างชาติ เชื่อมั่นว่า การเปิดประเทศในวันที่ 1 พ.ย. นี้ จะเป็นที่สนใจของชาวต่างชาติ เพราะไทยยังเป็นจุดหมายของการท่องเที่ยวระดับโลก ช่วยให้คนไทยได้ประโยชน์จากกิจกรรมทางเศรษฐกิจไทยที่จะกลับมาคึกคักในช่วงปลายปีนี้ด้วย
……………………………………
วันศุกร์ที่ 3 กันยายน 2564
ประกาศ​ ขสมก.​ ประจำวันที่ 3 กันยายน 2564 พบพนักงานติดเชื้อไวรัส COVID-19 จำนวน 7 ราย
ประกาศ​ ขสมก.​ ประจำวันที่ 3 กันยายน 2564 พบพนักงานติดเชื้อไวรัส COVID-19 จำนวน 7 ราย
1)​ พนักงานเก็บค่าโดยสารรถปรับอากาศ สาย 23 เพศหญิง อายุ 43 ปี
2)​ พนักงานขับรถโดยสารปรับอากาศ สาย 23 เพศชาย อายุ 33 ปี
3) พนักงานขับรถโดยสารธรรมดา สาย 34 เพศชาย อายุ 45 ปี
4) พนักงานเติมน้ำมันรถโดยสาร อู่มีนบุรี เขตการเดินรถที่ 2 เพศชาย อายุ 56 ปี
5) พนักงานเก็บค่าโดยสารรถธรรมดา สาย 47 เพศชาย อายุ 56 ปี
6) พนักงานขับรถโดยสารปรับอากาศ สาย 25 เพศชาย อายุ 28 ปี
7) พนักงานเก็บค่าโดยสารรถปรับอากาศ สาย 25 เพศหญิง อายุ 26 ปี
วันพฤหัสบดีที่ 16 ธันวาคม 2564
รมช.ประภัตรเปิดตัวโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จังหวัดสุพรรณบุรี
รมช.ประภัตรเปิดตัวโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จังหวัดสุพรรณบุรี โชว์ผลสำเร็จแปลงใหญ่ สร้างมูลค่า เพิ่มช่องทางการตลาด เพิ่มรายได้อย่างยั่งยืน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานในพิธีเปิดงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ณ โรงบรรจุภัณฑ์เกษตรอินทรีย์ของกลุ่มแปลงใหญ่ผัก หมู่ 13 ตำบลบ่อสุพรรณ อำเภอสองพี่น้อง จังหวัดสุพรรณบุรี โดยมีนายอำพันธุ์ เวฬุตันติ รองปลัดกระทรวงเกษตรและสหกรณ์ นายปรีชา ทองคำ รองผู้ว่าราชการจังหวัดสุพรรณบุรี พร้อมด้วยหัวหน้าส่วนราชการ และเกษตรกรจังหวัดสุพรรณบุรีเข้าร่วมงาน
รมช.ประภัตร กล่าวว่า โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด อยู่ภายใต้แผนการฟื้นฟูเศรษฐกิจและสังคมจากผลกระทบของไวรัสโควิด-19 ซึ่งรัฐบาล โดยกระทรวงเกษตรและสหกรณ์ มุ่งเน้นในการสร้างความเข้มแข็งแก่เศรษฐกิจฐานราก ในระดับท้องถิ่นและชุมชน เพื่อให้เติบโตอย่างยั่งยืน ผ่านการเพิ่มประสิทธิภาพการผลิตภาคเกษตรหรือปรับเข้าสู่เกษตรแปลงใหญ่ และเกษตรสมัยใหม่ ซึ่งเป็นที่น่ายินดียิ่ง ว่าโครงการดังกล่าวฯ สามารถยกระดับระบบส่งเสริมการเกษตรแบบแปลงใหญ่ได้เป็นอย่างดี ซึ่งเห็นได้จากการที่กลุ่มเกษตรแปลงใหญ่ที่ได้รับการสนับสนุนงบประมาณ สามารถเพิ่มศักยภาพการผลิตโดยการนำเทคโนโลยีและนวัตกรรมมาปรับใช้ร่วมกับการทำการเชื่อมโยงตลาดสินค้า รวมถึงการพัฒนาคุณภาพ และมาตรฐานสินค้า ส่งผลให้เกิดการต่อยอดด้านคุณภาพมาตรฐาน เพิ่มคุณภาพผลผลิต สามารถลดต้นทุนการผลิต สร้างมูลค่าเพิ่มให้แก่สินค้า เพิ่มช่องทางการตลาด และเพิ่มรายได้อย่างยั่งยืน
นอกจากนี้ รมช.ประภัตร ยังได้มอบเงินสนับสนุนงบประมาณ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด (ด้านพืช) จังหวัดสุพรรณบุรี ให้กับแปลงใหญ่ผัก หมู่ 13 ตำบลบ่อสุพรรณ อำเภอสองพี่น้อง จังหวัดสุพรรณบุรี จำนวน 3,000,000 บาท / เกษตรกรผู้ปลูกอ้อยแปลงใหญ่หนองอีดอกโมเดล อำเภอเดิมบางนางบวช จังหวัดสุพรรณบุรี จำนวน 2,879,800 บาท / แปลงใหญ่ทั่วไป (มันสำปะหลัง) ตำบลหนองกระทุ่ม อำเภอเดิมบางนางบวช จังหวัดสุพรรณบุรี จำนวน 2,804,800 บาท
สำหรับจังหวัดสุพรรณบุรี มีกลุ่มเกษตรแปลงใหญ่เสนอความต้องการเข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จำนวน 24 แปลง รวม 66,005,129 บาท ซึ่งอยู่ในความรับผิดชอบของกรมส่งเสริมการเกษตร จำนวน 3 แปลง รวม 8,684,600 บาท และกรมการข้าว จำนวน 21 แปลง รวม 57,320,529 บาท
วันพฤหัสบดีที่ 30 กันยายน 2564
“ชัยวุฒิ” เผยผลงานปราบข่าวปลอม-โซเชียลผิด กม. 7 เดือน ยื่นศาลปิดกั้น 1,014 ยูอาร์แอล
“ชัยวุฒิ” เผยผลงานปราบข่าวปลอม-โซเชียลผิด กม.
7 เดือน ยื่นศาลปิดกั้น 1,014 ยูอาร์แอล
“ชัยวุฒิ”รมว.ดิจิทัลฯโชว์ผลงานดีอีเอสปราบข่าวปลอม-โซเชียลผิดกฎหมาย7เดือนยื่นขอศาลปิดกั้นแล้ว1,014ยูอาร์แอลร้องทุกข์กล่าวโทษผู้กระทำผิด594บัญชีรายชื่อแจ้งความดำเนินคดีมือโพสต์ข่าวปลอม47คดีประกาศขยายขอบเขตงานช่วยเหลือประชาชนจากภัยต้มตุ๋นและฉัอโกงผ่านออนไลน์
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยผลการดำเนินงานของคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ในรอบ7เดือนที่ผ่านมา(มี.ค. -ก.ย. 64)ว่าได้รับความร่วมมือเป็นอย่างดีจากทุกภาคส่วนที่เกี่ยวข้องรวมถึงผู้ประสานงานการตรวจสอบข่าวปลอมและเครือข่ายผู้ปฏิบัติงานในด้านข่าวปลอมที่เป็นส่วนสำคัญในการขับเคลื่อนการดำเนินงานเพื่อสร้างสังคมการใช้โซเชียลสีขาวให้เกิดขึ้นได้ในประเทศไทย
ทั้งนี้ในช่วง7เดือนที่ผ่านมากระทรวงดิจิทัลฯดำเนินการปิดกั้นและดำเนินการต่อผู้นำเข้าข้อมูลผิดกฎหมายโดยยื่นคำร้องต่อศาลอาญาเพื่อขอให้มีคำสั่งปิดกั้นจำนวน56คำร้องรวม1,014ยูอาร์แอล และมีคำสั่งศาลให้ปิดกั้นแล้วจำนวน46คำสั่งรวม787ยูอาร์แอลขณะที่อยู่ระหว่างกระบวนการพิจารณาของศาลอาญาจำนวน10คำสั่งรวม221ยูอาร์แอล
สำหรับการร้องทุกข์กล่าวโทษผู้กระทำความผิดนำเข้าข้อมูลฯดำเนินการไปแล้ว594ยูอาร์แอล/บัญชีรายชื่อแบ่งเป็นผู้กระทำความผิดผ่านเฟซบุ๊ก 309ยูอาร์แอล/บัญชีรายชื่อผ่านทวิตเตอร์169ยูอาร์แอล/บัญชีรายชื่อผ่านยูทูบ 99ยูอาร์แอล/บัญชีรายชื่อและผ่านเว็บอื่นๆ 17ยูอาร์แอล/บัญชีรายชื่อ
ทางด้านการดำเนินงานของสำนักงานตำรวจแห่งชาติโดยศูนย์ต่อต้านข่าวปลอมและความมั่นคงสำนักงานตำรวจแห่งชาติ(ศตปค.ตร.)และกองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)รับข้อมูลข่าวปลอมและบิดเบือนจากศูนย์ต่อต้านข่าวปลอมมาดำเนินการในช่วงเดือนพ.ค. –ก.ย. 64จำนวน419เรื่องประสานให้หน่วยงานผู้เสียหายแจ้งความดำเนินคดีแล้ว47คดีและมีการตักเตือนให้ลบหรือแก้ไขข่าวจำนวน34รายและอยู่ระหว่างสืบสวน73เรื่อง
นายชัยวุฒิกล่าวว่ากระทรวงดิจิทัลฯจะดำเนินการให้มีความเข้มข้นมากขึ้นสำหรับในปีต่อไปโดยนอกเหนือจากการปราบปรามและแก้ไขปัญหาข่าวปลอมแล้วเตรียมขยายผลให้ครอบคลุมภารกิจให้การช่วยเหลือประชาชนที่ได้รับผลกระทบหรือความเสียหายอันเกิดจากการฉ้อโกงหรือการกระทำผิดพ.ร.บ.คอมพิวเตอร์ฯรวมทั้งจะมีการส่งเสริมให้ความรู้กับประชาชนรณรงค์ให้ประชาชนเข้ามามีส่วนร่วมในการแก้ไขข่าวปลอมมากขึ้นด้วย
“ในเรื่องการขยายขอบเขตงานกระทรวงจะเร่งดำเนินการให้ครอบคลุมการกระทำความผิดตามพ.ร.บ.คอมพ์ฯมากขึ้นทั้งในเรื่องการทำธุรกิจหลอกลองต้มตุ๋นประชาชนฉัอโกงประชาชนและอื่นๆ”นายชัยวุฒิกล่าว
ทั้งนี้ประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ตลอดจนแจ้งเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
*********
วันพฤหัสบดีที่ 16 มิถุนายน 2565
อาชีวะอยู่ประจำ เรียนฟรี มีอาชีพ
วันอังคารที่ 14 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขยายโอกาสทางการศึกษาแก่เยาวชนให้ครอบคลุมทั่วถึง โดยดำเนินโครงการอาชีวะอยู่ประจำ เรียนฟรี มีอาชีพ ต่อเนื่องจากโครงการพาน้องกลับมาเรียน โดยให้ผู้ที่เรียนจบชั้นมัธยมศึกษาตอนต้นที่ขาดโอกาสในการศึกษาต่อ ได้เข้าเรียนต่อในสายอาชีพ เบื้องต้นดำเนินการในสถานอาชีวศึกษาของรัฐและเอกชน 170 แห่งทั่วประเทศ แบ่งเป็น ระยะที่ 1 ปีงบประมาณ 2565 จำนวน 88 แห่ง ระยะที่ 2 ปีงบประมาณ 2566-2574 จำนวน 82 แห่ง รวมสร้างโอกาสให้เยาวชน 117,480 คน เพื่อให้เด็กและเยาวชนที่ประสบปัญหาทางเศรษฐกิจได้พัฒนาตนเองอย่างเต็มตามศักยภาพ สามารถประกอบอาชีพ สร้างงานสร้างรายได้ เลี้ยงดูตนเองและครอบครัว ตลอดจนลดความเหลื่อมล้ำทางสังคมได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 22 สิงหาคม 2565
ครม. ไฟเขียวงบกว่า 12 ลบ. ช่วยเหลือ “ศิลปินอาวุโส” จำนวน 2,459 คน ที่ได้รับผลกระทบจากโควิด-19
.....
ที่ประชุม ครม. (16 ส.ค. 65) อนุมัติโครงการเยียวยาศิลปินผู้มีอายุเกิน 65 ปี ที่ได้รับผลกระทบจากการแพร่ระบาดของโควิด-19 จำนวน 2,459 คน วงเงิน 12.29 ล้านบาท โดยใช้จ่ายจากเงินกู้ภายใต้แผนงานหรือโครงการที่มีวัตถุประสงค์เพื่อช่วยเหลือ เยียวยา และชดเชยให้แก่ประชาชนทุกสาขาอาชีพซึ่งได้รับผลกระทบจากการระบาดของโรคโควิด -19
.
ทั้งนี้ กลุ่มศิลปินที่มีอายุเกิน 65 ปี จำนวน 2,459 คน เป็นผู้ที่ได้ลงทะเบียนไว้ในระบบของกระทรวงแรงงาน “กลุ่มแรงงานนอกระบบและไม่เข้าข่ายเป็นผู้ประกันตนตามมาตรา 33 มาตรา 39 และมาตรา 40” ตาม พ.ร.บ.ประกันสังคม เมื่อช่วงเดือน ม.ค. 65 ที่ผ่านมา
.
ประกอบด้วย ศิลปินที่เกี่ยวกับสถานบันเทิงในพื้นที่ควบคุมสูงสุดและเข้มงวด 23 จังหวัด จำนวน 1,140 คน วงเงิน 5.7 ล้านบาท และศิลปินที่เกี่ยวกับสถานบันเทิงที่อยู่นอกพื้นที่ควบคุมสูงสุด 1,319 คน วงเงิน 6.59 ล้านบาท มีระยะเวลาดำเนินโครงการฯ 3 เดือน (ส.ค. - ต.ค. 65)
#ไทยคู่ฟ้า#ร่วมต้านโควิด19
-------------------
วันศุกร์ที่ 8 เมษายน 2565
นายกฯ เอาจริง! ขรก.ครู - บุคลากรการศึกษา ที่ทำผิดร้ายแรงทางเพศ ทุจริต ยาเสพติด ให้ออกจากราชการ - พักใบอนุญาต ระหว่างการสอบสวน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ให้ความสำคัญกับกรณีข้าราชการครูและบุคลากรทางการศึกษา กระทำผิดวินัยและจริยธรรมร้ายแรง เช่น ล่วงละเมิด คุกคามทางเพศ กระทำอนาจาร รวมถึงความผิดเรื่องยาเสพติดและทุจริตคอร์รัปชัน หากมีหลักฐานในชั้นต้นเพียงพอ ระหว่างดำเนินการสอบสวนให้ออกจากราชการไว้ก่อน และพักใช้ใบอนุญาตประกอบวิชาชีพ หากพบว่าทำผิดจริง ให้ลงโทษขั้นสูงสุด คือ ไล่ออกจากราชการ และสามารถเพิกถอนใบอนุญาตประกอบวิชาชีพได้ตามความรุนแรงของความผิด
.
นายกฯ กำชับให้ดำเนินการตามกฎหมายให้ถึงที่สุด พร้อมวางแนวทางป้องกัน ซึ่งหากบุคลากรมีความผิดจริง ผู้บังคับบัญชาก็จะมีโทษด้วยที่ขาดการเอาใจใส่ โดยย้ำว่า ต้องทำให้โรงเรียนเป็นที่ปลอดภัยสำหรับเด็ก บุคลากรทางการศึกษาต้องเป็นแบบอย่างที่ดี เป็นพ่อพิมพ์แม่พิมพ์ของชาติ หากพบการประพฤติตัวไปในทางเสื่อมเสีย สร้างความเสียหาย ถือเป็นเรื่องร้ายแรงที่ต้องรีบจัดการ
.
อ่านเพิ่มเติม คลิก >>https://www.thaigov.go.th/news/contents/details/53346
#ไทยคู่ฟ้า#ร่วมต้านโควิด19
-------------------
วันเสาร์ที่ 29 มกราคม 2565
โฆษกรัฐบาล เผย "นายกฯ" พอใจไทยเป็นประเทศที่สามารถรับมือกับสถานการณ์โควิด – 19  (The Covid Resilience Ranking) เป็นอันดับที่ 26 จากทั้งหมด 53 ประเทศ/เขตเศรษฐกิจ
โฆษกรัฐบาล เผย "นายกฯ" พอใจไทยเป็นประเทศที่สามารถรับมือกับสถานการณ์โควิด – 19  (The Covid Resilience Ranking) เป็นอันดับที่ 26 จากทั้งหมด 53 ประเทศ/เขตเศรษฐกิจ มั่นใจเป็นสัญญาณบวกต่อความเชื่อมั่นในการกลับมาเปิดประเทศต้อนรับนักท่องเที่ยวของไทย
วันนี้ 29 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจประเทศไทยรับมือการแพร่ระบาดไวรัสโควิด-19 ได้ดีขึ้น โดยสำนักข่าวบลูมเบิร์กประจำเดือนมกราคม 2022 จัดอันดับ The Covid Resilience Ranking ให้ประเทศไทยรับมือกับสถานการณ์โควิด-19 ได้ดีที่สุดเป็นอันดับที่ 26 จาก 53 ประเทศและเขตเศรษฐกิจ หลังจากที่เคยอยู่อันดับ 51 เมื่อเดือนตุลาคม 2021 และล่าสุดขยับขึ้นมาถึง 18 อันดับ จาก 44 ขึ้นมาอยู่ที่ 26 โดยพิจารณาจาก 12 ปัจจัยด้วยกันใน 3 หมวดหลัก ได้แก่ กระบวนการเพื่อให้กลับมาเปิดประเทศ เช่น สัดส่วนประชากรที่ได้รับวัคซีน จำนวนเที่ยวบินที่เพิ่มขึ้นหรือลดลง สถานการณ์โควิด-19 เช่น สัดส่วนผู้ป่วยต่อประชากร 100,000 คน สัดส่วนผู้เสียชีวิตจากโควิด-19 คุณภาพชีวิตประชาชน เช่น การเติบโตทางเศรษฐกิจ ระบบสาธารณสุข และดัชนีการพัฒนาศักยภาพมนุษย์ เป็นต้น ทั้งนี้ รายงานของสำนักข่าว Bloomberg ยังระบุว่า ประเทศไทยทำได้ดีในขณะนี้ คือ สัดส่วนการฉีดวัคซีนของประชากร จำนวนผู้ติดเชื้อและผู้เสียชีวิตอยู่ในระดับต่ำเมื่อเทียบกับประเทศอื่น ขณะเดียวกัน ที่ยังต้องติดตามจำนวนเที่ยวบินที่ยังสัดส่วนติดลบถึงร้อยละ 64.5 เมื่อเทียบกับช่วงเดียวกันในปี 2020 รวมถึงการคาดการณ์การเติบโตของ GDP ปีนี้ ที่อยู่ที่ร้อยละ 3.9
นายธนกร ยังกล่าวว่า นายกรัฐมนตรี พอใจการจัดอันดับที่ดีขึ้นในครั้งนี้ สะท้อนถึงมาตรการควบคุมการแพร่ระบาดของรัฐบาลที่ถูกต้อง เชื่อว่าจะเป็นผลบวกต่อความเชื่อมั่นในการ กลับมาเปิดประเทศต้อนรับนักท่องเที่ยวของไทยเพื่อกระตุ้นเศรษฐกิจ อีกครั้ง เพราะเห็นได้ชัดว่าประเทศไทยยังมีพลังและคนไทยพร้อมที่จะร่วมมือกับรัฐบาลในการขับเคลื่อนประเทศให้สามารถเดินหน้าต่อไปควบคู่กับการป้องกันโรคระบาดไวรัสโควิด-19 ที่กำลังจะกลายเป็นโรคประจำถิ่นในอนาคตอันใกล้นี้
สำหรับ จำนวนผู้ติดเชื้อโควิด - 19 รายใหม่วันนี้ รวม 8,358 ราย จำแนกเป็นผู้ป่วยจากในประเทศ 8,402 ราย ผู้ป่วยมาจากต่างประเทศ 216 ราย ผู้ป่วยสะสม 200,655 ราย (ตั้งแต่ 1 มกราคม 2565) หายป่วยกลับบ้าน 8,358 ราย หายป่วยสะสม 149,512 ราย (ตั้งแต่ 1 มกราคม 2565) ผู้ป่วยกำลังรักษา 83,939 ราย เสียชีวิต 19 ราย ล่าสุดการให้บริการวัคซีน โควิด-19 สะสมอยู่ที่ 115,701,424 โดส เข็มที่ 1 ฉีดสะสม 52,255,503 โดส เข็มที่ 2 ฉีดสะสม 48,551,623 โดส เข็มที่ 3 ฉีดสะสม 13,931,370 โดส เข็มที่ 4 ฉีดสะสม 962,928 โดส
………………
วันพุธที่ 3 พฤศจิกายน 2564
นายกรัฐมนตรีขอบคุณทุกหน่วยงานร่วมสนับสนุนการเข้าร่วมประชุม COP26 ลุล่วงด้วยดี พอใจการภาพรวมการแสดงบทบาทไทยในเวทีระหว่างประเทศ เน้นย้ำนโยบาย BCG เป็นกลไกหลักร่วมนานาประเทศลดปัญหาโลกร้อน เร่งสร้างกลไกเอกชนมีส่วน
นายกรัฐมนตรีขอบคุณทุกหน่วยงานร่วมสนับสนุนการเข้าร่วมประชุม COP26 ลุล่วงด้วยดี พอใจการภาพรวมการแสดงบทบาทไทยในเวทีระหว่างประเทศ เน้นย้ำนโยบาย BCG เป็นกลไกหลักร่วมนานาประเทศลดปัญหาโลกร้อน เร่งสร้างกลไกเอกชนมีส่วนร่วม
วันที่ 2 พ.ย. 2564 น.ส.ไตรศลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขอบคุณคณะเจ้าหน้าที่และหน่วยงานที่เกี่ยวข้องทุกฝ่าย ทั้งจากกระทรวงการต่างประเทศ กระทรวงทรัพยากรธรรมชาติและสิ่งแวดล้อม และหน่วยงานต่างๆ ที่สนับสนุนภารกิจการเข้าร่วมประชุมระดับผู้นำ (World Leaders Summit) ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 (UNFCCC: COP26) ณ เมืองกลาสโกว์ สหราชอาณาจักร ระหว่างวันที่ 31 ต.ค.-3 พ.ย. 2564 ให้ผ่านลุล่วงไปด้วยดี
ทั้งนี้ นายกรัฐมนตรีพอใจกับภาพรวมของการได้ร่วมแสดงบทบาทของประเทศไทยในเวทีระหว่างประเทศในครั้งนี้ ซึ่งเป็นอีกครั้งที่ไทยได้ร่วมกับนานาประเทศแสดงจุดยืน และความมุ่งมั่นในการแก้ไขปัญหาการเปลี่ยนแปลงสภาพภูมิอากาศ ปัญหาโลกร้อน ซึ่งต้องดำเนินการหลายด้านพร้อมกัน ทั้งการลดการปล่อยก๊าซเรือนกระจก การดำเนินนโยบายในระดับมหภาคเพื่อให้ภาครัฐ อุตสาหกรรม ธุรกิจ และประชาชน เห็นความสำคัญของปัญหาและร่วมกันแก้ไข
น.ส.ไตรศุลี กล่าวว่า การผลักดันเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ BCG ตลอดจนการผลิตยานยนต์ไฟฟ้า หรือยานยนต์ขับเคลื่อนด้วยพลังงานสะอาด เป็นหนึ่งในอุตสาหกรรมเป้าหมาย ให้สิทธิประโยชน์สูงสุด ตามมาตรการส่งเสริมการลงทุนของสำนักงานบีโอไอ รวมถึงสิทธิประโยชน์ของหน่วยงานต่างๆ เพื่อจูงใจการลงทุน เป็นหนึ่งในการแสดงความมุ่งมั่นของรัฐบาล ในการผลักดันให้ภาคอุตสาหกรรม และธุรกิจของประเทศเป็นการผลิตและการบริการที่เป็นมิตรกับสิ่งแวดล้อม
“นายกรัฐมนตรีย้ำว่าการร่วมกับนานาประเทศเพื่อลดปัญหาโลกร้อน หรือการเปลี่ยนแปลงของสภาพภูมิอากาศส่วนของรัฐบาลจะให้ความสำคัญกับการกำหนดยุทธศาสตร์และนโยบายที่ให้ความสำคัญกับการจูงใจให้ทุกภาคส่วนให้ความสำคัญกับการดูแลสิ่งแวดล้อม โดยเฉพาะการมีมาตรการสร้างแรงจูงให้เอกชนลงทุนในอุตสาหกรรมเป้าหมาย BCG และความสำเร็จจะเกิดขึ้นได้ต้องอาศัยความร่วมมือและพลังจากภาคประชาชน ภาคเอกชนทั้งภาคอุตสาหกรรมและบริการ ร่วมกันขับเคลื่อน” น.ส.ไตรศุลีกล่าว
น.ส.ไตรศุลี กล่าวว่า หลังเสร็จสิ้นภารกิจการประชุมนายกรัฐมนตรีพร้อมคณะจะเดินทางกลับจากสหราชอาณาจักร ถึงท่าอากาศยานทหาร 2(กองบิน 6) ในวันที่ 3 พ.ย. 64 เวลาประมาณ 18.40 น.
วันอังคารที่ 21 กันยายน 2564
กระทรวงยุติธรรม โดยกรมคุมประพฤติจัดสัมมนาเชิงปฏิบัติการ เรื่อง “การพัฒนาระบบเฝ้าระวังการกระทำผิดซ้ำเพื่อความปลอดภัยในชุมชน” ประจำปีงบประมาณ พ.ศ. ๒๕๖๔
กระทรวงยุติธรรม โดยกรมคุมประพฤติจัดสัมมนาเชิงปฏิบัติการ เรื่อง “การพัฒนาระบบเฝ้าระวังการกระทำผิดซ้ำเพื่อความปลอดภัยในชุมชน” ประจำปีงบประมาณ พ.ศ. ๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๑ กันยายน ๒๕๖๔ เวลา ๑๕.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการสัมมนา พร้อมบรรยายพิเศษในหัวข้อ “บทบาทของกระทรวงยุติธรรมกับมาตรการสำคัญในการเฝ้าระวังการกระทำผิดซ้ำในชุมชนเพื่อสร้างความปลอดภัยให้กับสังคม” ผ่านระบบการประชุมทางไกล(Video Conference System) โดยมีนางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ คณะผู้บริหารกรมคุมประพฤติ และผู้แทนจากหน่วยงานราชการ อาสาสมัคร ตลอดจนประชาชนในพื้นที่จังหวัดเชียงใหม่ เข้าร่วมฯ
โอกาสนี้รัฐมนตรีว่าการกระทรวงยุติธรรม กล่าวว่า กระทรวงยุติธรรมมีนโยบายที่จะควบคุมดูแลผู้กระทำผิดในลักษณะสะเทือนขวัญ ด้วยการพักการลงโทษให้ออกมาปรับตัวใช้ชีวิตอยู่ร่วมกับประชาชนในระยะหนึ่ง และนำมาตรการคุมความประพฤติ ทั้งอุปกรณ์อิเล็กทรอนิกส์ติดตามตัว (EM) มาใช้ในการเฝ้าระวังและติดตามพฤติกรรม โดยนำภาคประชาชน อาทิ อาสาสมัครคุมประพฤติ และอาสาสมัครในพื้นที่ที่มีส่วนเกี่ยวข้องเข้ามามีส่วนร่วมในการสอดส่อง ติดตาม ดูแลช่วยเหลือ และให้การสงเคราะห์ผู้กระทำผิดเหล่านั้น จึงเป็นโอกาสสำคัญ สำหรับนักโทษเด็ดขาดที่เคยมีพฤติกรรมร้ายแรงได้กลับมาดำรงชีวิตอย่างปกติสุข อีกทั้งเป็นการเปิดโอกาสให้สังคมได้ใช้เวลาปรับตัวในการอยู่ร่วมกับผู้ได้รับการพักการลงโทษที่มีมาตรการของกรมคุมประพฤติ และมาตรการทางสังคมรองรับความปลอดภัยให้กับประชาชนและสังคมเกิดความมั่นใจ
ทั้งนี้ ผู้แทนจากหน่วยงานราชการ ท้องถิ่น ตลอดจนอาสาสมัครในพื้นที่จังหวัดเชียงใหม่ เห็นด้วยกับกลไกการขับเคลื่อนศูนย์ เฉพาะกิจเฝ้าระวังความปลอดภัยของประชาชน (JSOC) อย่างมีส่วนร่วม พร้อมทั้งให้ความสำคัญในการทำความเข้าใจทั้งครอบครัว ชุมชน และสังคม เพื่อร่วมกันสร้างสังคมปลอดภัยต่อไป
วันพุธที่ 1 มิถุนายน 2565
“ธนาคารพาณิชย์-สถาบันการเงินของรัฐ” เคารพสิทธิความเป็นส่วนตัวลูกค้า พร้อมปฏิบัติตามพ.ร.บ.คุ้มครองข้อมูลส่วนบุคคล (PDPA) ทุกช่องทาง เริ่ม 1 มิ.ย.นี้
ตามที่ พ.ร.บ.คุ้มครองข้อมูลส่วนบุคคล พ.ศ.2562 (PDPA) จะมีผลบังคับใช้อย่างเป็นทางการในวันที่ 1 มิ.ย.2565 ซึ่งมีบทบาทสำคัญในการคุ้มครองข้อมูลส่วนบุคคล สร้างมาตรฐานให้กับบุคคลหรือนิติบุคคลในการเก็บข้อมูล
ตามที่ พ.ร.บ.คุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act B.E.2562) จะมีผลบังคับใช้อย่างเป็นทางการ ในวันที่ 1 มิถุนายน 2565 ซึ่งมีบทบาทสำคัญในการคุ้มครองข้อมูลส่วนบุคคล สร้างมาตรฐานให้กับบุคคลหรือนิติบุคคลในการเก็บข้อมูล รวบรวบข้อมูล การเปิดเผยข้อมูล และการใช้ข้อมูลส่วนบุคคลให้เป็นไปตามกฎหมาย นั้น
สมาคมธนาคารไทย สมาคมสถาบันการเงินของรัฐ และธนาคารสมาชิก เคารพสิทธิความเป็นส่วนตัว และให้ความสำคัญกับการคุ้มครองข้อมูลส่วนบุคคล (Data Privacy) ของลูกค้าทุกคน พร้อมปฏิบัติตามข้อกำหนดของกฎหมาย PDPA เพื่อความปลอดภัยในการใช้บริการธนาคาร และสร้างความเชื่อมั่นให้กับลูกค้าและประชาชน ตามแนวทางการพัฒนาธนาคารอย่างยั่งยืน
ทั้งนี้ ธนาคารอาจจะมีการปรับปรุงข้อความให้ความยินยอมเกี่ยวกับข้อมูลส่วนบุคคลในแต่ละผลิตภัณฑ์หรือบริการ บนช่องทางการให้บริการของแต่ละธนาคาร เช่น แอปพลิเคชัน Mobile Banking เว็บไซต์ และสาขา เพื่อประโยชน์ของลูกค้าในการรับข้อมูลข่าวสาร สิทธิประโยชน์ ข้อเสนอผลิตภัณฑ์และบริการของธนาคาร ให้สอดคล้องกับข้อกฎหมาย PDPA ลูกค้าของทุกธนาคาร สามารถศึกษารายละเอียดสิทธิความยินยอมในข้อมูลส่วนบุคคล และนโยบายความเป็นส่วนตัวได้ที่ธนาคารที่ใช้บริการ เพื่อให้เข้าใจถึงสิทธิในข้อมูลส่วนตัวตามข้อกำหนดกฎหมาย PDPA
วันพุธที่ 10 พฤศจิกายน 2564
ปลัดกระทรวงยุติธรรม ประชุมคณะทำงานกรมราชทัณฑ์ โครงการเลี้ยงสุนัขเพื่อพัฒนาพฤตินิสัยผู้ต้องขัง (Dog Therapy)
ปลัดกระทรวงยุติธรรมประชุมคณะทำงานกรมราชทัณฑ์โครงการเลี้ยงสุนัขเพื่อพัฒนาพฤตินิสัยผู้ต้องขัง (Dog Therapy)
ในวันอังคารที่ ๙ พฤศจิกายน ๒๕๖๔ เวลา ๑๖.๓๐ น. ณ ห้องประชุม ๑๑-๐๒ อาคารกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทำงานกรมราชทัณฑ์โครงการเลี้ยงสุนัขเพื่อพัฒนาพฤตินิสัยผู้ต้องขัง (Dog Therapy)โดยมี สัตวแพทย์ปานเทพ รัตนากร นายสิทธิ สุธีวงศ์ รองอธิบดีกรมราชทัณฑ์ และเจ้าหน้าที่กรมราชทัณฑ์ เข้าร่วมประชุม
โครงการนี้ มีวัตถุประสงค์เพื่อบำบัดฟื้นฟูจิตใจผู้ต้องขังให้อ่อนโยนด้วยการเลี้ยงสุนัข โดยจะมีการทำ MOU การเลี้ยงสุนัขในเรือนจำระหว่างกรมราชทัณฑ์และคณะสัตวแพทย์ ราชวิทยาลัยจุฬาภรณ์ โดยมีเรือนจำนำร่อง จำนวน ๓ แห่ง ได้แก่ ทัณฑสถานเกษตรอุตสาหกรรมเขาพริก เรือนจำกลางคลองไผ่ และทัณฑสถานหญิงนครราชสีมา ทั้งนี้ กรมราชทัณฑ์จะร่วมจัดทำ Standard Operation Procedures (SOPs) เพื่อการดำเนินการที่มีมาตรฐานให้แล้วเสร็จเพื่อเป็นแนวทางปฏิบัติ หากดำเนินการประสบผลสำเร็จจะขยายผลไปยังเรือนจำ/ทัณฑสถานต่อไป
วันพุธที่ 14 กรกฎาคม 2564
วาง 3 แนวทาง เร่งตรวจ - ดูแลผู้ป่วยโควิด-19
....
สถานการณ์โควิด-19 ในพื้นที่ กทม. และปริมณฑล มีผู้รอตรวจเชื้อและรอเตียงรักษาจำนวนมาก รัฐบาลจึงปรับระบบเพื่อเร่งตรวจและดูแลผู้ป่วยให้รวดเร็วขึ้น โดยใช้ 3 แนวทาง ดังนี้
.
1.ใช้ชุดตรวจ Antigen Test Kit หรือ ATK ซึ่งทราบผลเร็วกว่า โดยระยะแรกใช้ในสถานพยาบาล และขยายให้ประชาชนนำไปใช้ตรวจด้วยตนเอง
.
2.ดูแลผู้ป่วยไม่มีอาการหรืออาการน้อย ที่บ้านหรือชุมชน โดยมีอาหารให้ 3 มื้อ ปรอทวัดไข้ เครื่องวัดออกซิเจนในเลือด มีเจ้าหน้าที่ติดตามอาการผ่านระบบเทเลเมดิซีน และให้ยาตามดุลพินิจของแพทย์ หากอาการเปลี่ยนแปลงจะนำส่ง รพ.
.
3.ส่งทีม Comprehensive Covid-19 Response หรือ CCR ประกอบด้วย บุคลากรทางการแพทย์ เจ้าหน้าที่เขต ทหาร ตำรวจ จำนวน 188 ทีม ดูแลผู้ป่วยที่อยู่บ้าน ใน 6 กลุ่มเขต กทม. ช่วงล็อกดาวน์ และหากพบผู้สูงอายุ ผู้ป่วยเรื้อรัง หรือหญิงตั้งครรภ์ จะฉีดวัคซีนให้ทันที โดยมีศูนย์สนับสนุนทีมที่เบอร์ 0-2590-1933
.
ทั้งนี้ ชุดตรวจ ATK มีความแม่นยำ 90% ในกรณีที่ผลเป็น บวก คือพบเชื้อ แต่หากผลลบ อาจเพราะเชื้อยังน้อย ต้องตรวจซ้ำใน 3 - 5 วัน หรือเมื่อมีอาการ โดยจะจำหน่ายผ่านสถานพยาบาล คลินิก และร้านขายยาที่มีเภสัชกรเท่านั้น ไม่มีขายทางอินเทอร์เน็ต
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 24 พฤษภาคม 2565
สป. โดยกรมเสมียนตรา ส่งมอบ โครงการ “ครัวยั่งยืนเพื่อน้อง”  ให้กับโรงเรียนในที่ห่างไกลภาคตะวันตก
กรมเสมียนตราได้ดำเนินโครงการ “ครัวยั่งยืนเพื่อน้อง” ตามหลักปรัชญาเศรษฐกิจพอเพียงขึ้นถวายเป็นพระราชกุศลแด่พระบาทสมเด็จพระเจ้าอยู่หัวและสถาบันพระมหากษัตริย์
โดยมีโรงเรียนในพื้นที่ ๖ ภูมิภาคของประเทศ จำนวน ๓๖ โรงเรียน จาก ๑๒ จังหวัด เข้าร่วมโครงการ ทั้งนี้เพื่อพัฒนาโรงเรียนที่อยู่ในพื้นที่ห่างไกล ให้มีคุณภาพชีวิตที่ดีขึ้น ด้วยการสร้างแหล่งอาหารที่ยั่งยืนให้แก่นักเรียนอย่างต่อเนื่อง สามารถส่งต่อรุ่นต่อรุ่นได้ รวมทั้งยังเป็นการสร้างกระบวนการรับรู้แนวคิดการปฏิบัติตามปรัชญาเศรษฐกิจพอเพียงให้แก่นักเรียนซึ่งเป็นอนาคตของชาติอีกด้วย การดำเนินการได้รับการสนับสนุนงบประมาณจากมูลนิธิพลังที่ยั่งยืน ภายใต้การสนับสนุนของ บริษัท ปตท. จำกัด (มหาชน) มีระยะเวลาดำเนินโครงการ ระหว่างเดือนมกราคม - สิงหาคม ๒๕๖๕
ในการดำเนินโครงการฯ ประกอบด้วย การสร้างโรงเรือนเลี้ยงไก่พันธุ์ไข่ ขนาด ๓ x ๔ เมตร โรงเรียนละ ๑ โรงเรือน พร้อมแม่ไก่พันธุ์ไข่ การสร้างโรงเรือนเพาะเห็ด ขนาด ๓ x ๔ เมตร โรงเรียนละ ๑ โรงเรือน พร้อมก้อนเชื้อเห็ดที่เหมาะสมตามพื้นที่ การมอบเครื่องมือการทำแปลงเกษตรครัวเรือน พร้อมเมล็ดพันธุ์พืชจากศูนย์พัฒนาพันธุ์พืชจักรพันธ์เพ็ญศิริ (จันกะผัก) และโครงการทหารพันธุ์ดี ซึ่งเป็นเมล็ดพันธุ์ที่ไม่มีการตัดต่อพันธุกรรมสามารถขยายพันธุ์ได้อย่างต่อเนื่อง และการมอบอุปกรณ์การกีฬา ซึ่งได้รับการสนับสนุนจากกลุ่มบริษัท คิงส์พาวเวอร์
ทั้งนี้ในห้วงเดือนมกราคม - เมษายน ๒๕๖๕ ที่ผ่านมา กรมเสมียนตราในฐานะหน่วยรับผิดชอบดำเนินโครงการฯ ได้เดินทางไปสำรวจความเรียบร้อย และส่งมอบโครงการให้แก่โรงเรียน
ที่เข้าร่วมโครงการ อาทิ โรงเรียนในพื้นที่ภาคตะวันตก ได้แก่ โรงเรียนไทรโยคมณีกาญจน์วิทยา ห้องเรียน สาขาทุ่งมะเซอย่อ ต.วังกระแจะ อ.ไทรโยค โรงเรียนบ้านยางโทน ต.ศรีมงคล อ.ไทรโยค โรงเรียนวัดปากกิเลน ต.สิงห์ อ.ไทรโยค โรงเรียนบ้านหนองปรือ ต.หนองประดู่ อ.เลาขวัญ จ.กาญจนบุรี โรงเรียนวัดเขาขลุง ต.เขาขลุง อ.บ้านโป่ง โรงเรียนบ้านไพรสะเดา ต.ดอนทราย อ.ปากท่อ จ.ราชบุรี